विश्रामपुर (पलामू) :- विश्रामपुर नगर परिषद अध्यक्ष प्रतिनिधि नईमुद्दीन अंसारी ने नप प्रतिनिधियों के साथ छठ घाटो का जायजा लिया.इस क्रम में वे नप क्षेत्र के विभिन्न नदियों के घाटो पर गये.इससे पहले भी श्री अंसारी ने नप के कार्यपालक पदाधिकारी अजय कुमार साव के साथ भी छठ घाटो का निरीक्षण किया था.नईमुद्दीन अंसारी ने कहा कि नगर परिषद द्वारा क्षेत्र के सभी छठ घाटो पर साफ-सफाई करायी जायेगी.प्रयास किया जायेगा कि नगर परिषद घाटो पर रोशनी की भी व्यवस्था करे.इसके बाद नप अध्यक्ष प्रतिनिधि श्री अंसारी रेहला शुक्रबाजार मुहल्ला गये.जहां वे मृतक के परिजनों से मिले.यहां उल्लेखनीय है कि जुआ खेलने के दौरान हुये विवाद में मैनेजर राम नामक व्यक्ति की जुआरियों ने हत्या कर दी थी.श्री अंसारी ने परिजनों को ढांढस बंधाया व हर संभव मदद देने का भरोसा भी दिलाया.मौके पर पार्षद कमता प्रसाद,अजय कुमार रवि,विजय कुमार रवि सहित कई लोग मौजूद थे.